CELEX: 32017D2221
Language: lv
Date: 2017-11-30 00:00:00
Title: Komisijas Īstenošanas lēmums (ES, Euratom) 2017/2221 (2017. gada 30. novembris), ar kuru groza Lēmumu 2005/820/EK, Euratom, ar ko Slovākijas Republikai atļauj izmantot statistikas datus, kas vecāki par aizpagājušo gadu, un noteiktus aptuvenus novērtējumus PVN pašu resursu bāzes aprēķinam (izziņots ar dokumenta numuru C(2017) 7856)

2.12.2017   
            
            
               LV
            
            
               Eiropas Savienības Oficiālais Vēstnesis
            
            
               L 318/31
            
         KOMISIJAS ĪSTENOŠANAS LĒMUMS (ES, Euratom) 2017/2221
   (2017. gada 30. novembris),
   ar kuru groza Lēmumu 2005/820/EK, Euratom, ar ko Slovākijas Republikai atļauj izmantot statistikas datus, kas vecāki par aizpagājušo gadu, un noteiktus aptuvenus novērtējumus PVN pašu resursu bāzes aprēķinam
   
      
         (izziņots ar dokumenta numuru C(2017) 7856)
      
   
   (Autentisks ir tikai teksts slovāku valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Atomenerģijas kopienas dibināšanas līgumu,
   ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un it īpaši tās 6. panta 3. punkta otro ievilkumu,
   apspriedusies ar Padomdevēju komiteju pašu resursu jautājumos,
   tā kā:
   
               (1)
            
            
               Saskaņā ar Padomes Direktīvas 2006/112/EK (2) 390. pantu Slovākija var, ievērojot nosacījumus, kas šajā dalībvalstī bija spēkā tās pievienošanās dienā, turpināt atbrīvojuma piemērošanu starptautiskajam pasažieru transportam, kā norādīts minētās direktīvas X pielikuma B daļas 10. punktā, kamēr tādu pašu atbrīvojumu piemēro jebkurā dalībvalstī, kas bija Kopienas dalībvalsts 2004. gada 30. aprīlī. Saskaņā ar minēto pantu šie darījumi ir jāņem vērā, nosakot pievienotās vērtības nodokļa (PVN) pašu resursu bāzi.
            
         
               (2)
            
            
               Ar 2.a pantu Komisijas Lēmumā 2005/820/EK, Euratom (3) Slovākijai tika dota atļauja izmantot fiksētu procentuālo apmēru no starpbāzes attiecībā uz darījumiem, kas minēti Direktīvas 2006/112/EK X pielikuma B daļas 10. punktā attiecībā uz pasažieru transportu.
            
         
               (3)
            
            
               Pēdējā PVN pašu resursu pārbaudē tika konstatēts, ka atļauja izmantot vienkāršotu aprēķina metodi Direktīvas 2006/112/EK X pielikuma B daļas 10. punktā minēto darījumu aprēķinam pamatojās uz nepareiziem un nepilnīgiem datiem. Tas tika apstiprināts arī Slovākijas iestāžu oficiālajos komentāros par pārbaudes ziņojumu. Ja Komisijas rīcībā būtu bijuši pareizi un pilnīgi dati, atļauja izmantot aptuvenas aplēses attiecībā uz pasažieru transportu 2014. līdz 2020. gadā Slovākijai netiktu piešķirta, jo rezultāts bija pārāk aptuvens. Tādēļ ir lietderīgi svītrot Lēmuma 2005/820/EK 2.a pantu ar atpakaļejošu spēku. Neatkarīgi no Lēmuma 2005/820/EK 2.a panta Slovākija var joprojām izmantot atļauju, kas piešķirta saskaņā ar Lēmuma 2005/820/EK, Euratom 2. pantu attiecībā uz darījumiem, kas minēti Direktīvas 2006/112/EK X pielikuma B daļas 10. punktā.
            
         
               (4)
            
            
               Tādēļ būtu attiecīgi jāgroza Lēmums 2005/820/EK, Euratom,
            
         IR PIEŅĒMUSI ŠO LĒMUMU.
   1. pants
   Lēmuma 2005/820/EK, Euratom 2.a pantu svītro.
   2. pants
   Šis lēmums ir adresēts Slovākijas Republikai.
   3. pants
   Šo lēmumu piemēro no 2014. gada 27. novembra.
   
      Briselē, 2017. gada 30. novembrī
      
         
            Komisijas vārdā –
         
         
            Komisijas loceklis
         
         Günther OETTINGER
      
   
   
      (1)  OV L 155, 7.6.1989., 9. lpp.
   
   
      (2)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 11.12.2006., 1. lpp.).
   
      (3)  Komisijas 2005. gada 21. novembra Lēmums 2005/820/EK, Euratom, ar ko Slovākijas Republikai atļauj izmantot statistikas datus, kas vecāki par aizpagājušo gadu, un noteiktus aptuvenus novērtējumus PVN pašu resursu bāzes aprēķinam (OV L 305, 24.11.2005., 41. lpp.).